Source: https://www.riigiteataja.ee/akt/128062014026?tegevus=telli-teavitus
Timestamp: 2020-04-08 03:24:27+00:00
Document Index: 5012088

Matched Legal Cases: ['§ 3', '§ 4', '§ 6', '§ 61', '§ 10', '§ 12', '§ 13', '§ 16', '§ 19', '§ 20', '§ 25', '§ 3', '§ 61', '§ 26', '§ 65', '§ 73', '§ 74', '§ 75', '§ 76', '§ 96', '§ 101', '§ 104', '§ 105', '§ 1062', '§ 117', '§ 3', '§ 4', '§ 32', '§ 6', '§ 61', '§ 10', '§ 12', '§ 13', '§ 16', '§ 32', '§ 19', '§ 20', '§ 32', '§ 19', '§ 18', '§ 14', '§ 14', '§ 14', '§ 17', '§ 25']

Köögiviljakultuuride seemne kategooriad ning köögiviljakultuuride seemne tootmise ja turustamise nõuded – Riigi Teataja
Köögiviljakultuuride seemne kategooriad ning köögiviljakultuuride seemne tootmise ja turustamise nõuded
Köögiviljakultuuride seemne kategooriad ning köögiviljakultuuride seemne tootmise ja turustamise nõuded - sisukord
2 KÖÖGIVILJAKULTUURIDE LIIKIDE LOETELU JA SEEMNE KATEGOORIAD
§ 3 Köögiviljakultuuride seemne kategooriad ja nende tähistused
3 KÖÖGIVILJAKULTUURI SEEMNE TOOTMISE JA SERTIFITSEERIMISE NÕUDED
§ 4 Köögiviljakultuuride seemne kvaliteedinõuded
§ 6 Standardseemne tootmise nõuded
§ 61 Säilitussordi standardseemne ja eritingimustes kasvatamiseks aretatud sordi seemne tootmise nõuded
§ 10 Sordiehtsuse ja -puhtuse nõuded
§ 12 Seemne kvaliteeti vähendavad taimekahjustajad
§ 13 Sertifitseeritava köögiviljaseemne nõuded
4 KÖÖGIVILJAKULTUURIDE SEEMNE PAKENDAMINE
§ 16 Nõuded standardseemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne pakendajale
§ 19 Etiketile märgitav teave
§ 20 EL väikepakendi etiketile märgitav teave
5 KÖÖGIVILJAKULTUURIDE SEEMNE TURUSTAMINE
§ 25 Volitatud põldtunnustaja ja volitatud seemneproovi võtja järelkontrolli sagedus ja ulatus
7 RAKENDUSSÄTED
RT I, 28.06.2014, 26
Köögiviljakultuuride seemne kategooriad ning köögiviljakultuuride seemne tootmise ja turustamise nõuded1
Vastu võetud 05.05.2006 nr 60
RTL 2006, 41, 734
jõustumine 21.05.2006
Määrus kehtestatakse «Taimede paljundamise ja sordikaitse seaduse» § 3 lõike 3, § 61 lõike 4, § 26 lõike 4, § 65 lõigete 4 ja 7, § 73 lõigete 5 ja 7, § 74 lõike 5, § 75 lõigete 2 ja 4, § 76 lõike 4, § 96 lõike 2, § 101 lõike 4, § 104 lõike 4, § 105 lõike 5, § 1062 lõike 8 ning § 117 lõike 5 alusel.
(1) Määrusega kehtestatakse köögiviljakultuuride seemne, kaasa arvatud geneetiliste ressursside säilitamiseks ettenähtud säilitussordi sertifitseeritud seemne (edaspidi säilitussort), säilitussordi standardseemne ja eritingimustes kasvatamiseks aretatud sordi seemne kategooriad ning nende kvaliteedinõuded, hübriidsordi ja sisearetusliini tüübid, seemne kvaliteeti vähendavate taimekahjustajate loetelu ja nende esinemise piirmäärad, seemne tootmise nõuded, sertifitseerimise kord ja nõuded, sertifitseeritavate liikide loetelu, köögiviljakultuuri seemne sertifitseerimist tõendava dokumendi sisu nõuded ja kehtivusaeg, muu seemne kvaliteedinõuded, köögiviljakultuuri seemne pakendamise nõuded, köögiviljakultuuri seemne pakendamise ja müügipakendi sulgemise ning köögiviljakultuuri seemne müügipakendi ja köögiviljakultuuri seemnepartii märgistamise nõuded, sertifitseerimist või kontrollimist tõendavate dokumentide väljaandmise kord ning etikettide sisu ja vormi nõuded, turustamise nõuded, lõpuni sertifitseerimata köögiviljakultuuri seemnepartii etiketi ja saatedokumentide nõuded ning nõuded järelkontrolli sageduse ja ulatuse kohta.
(2) Määrusega kehtestatakse sellise seemne tootmise nõuded, mida kavatsetakse kasutada köögiviljataimede kasvatamiseks põllumajandussaaduse saamiseks, välja arvatud kasvatamiseks dekoratiivsel eesmärgil, või seemne tootmiseks.
2. peatükk KÖÖGIVILJAKULTUURIDE LIIKIDE LOETELU JA SEEMNE KATEGOORIAD
Määruse nõudeid kohaldatakse järgmiste köögiviljakultuuride liikide suhtes:
1) Allium cepa L. – harilik sibul; pesasibul;
2) Allium cepa L.var. Aggregatum – pesasibul;
3) Allium cepa L.var. Cepa – harilik sibul, värtensibul;
4) Allium fistulosum L. – talisibul;
5) Allium porrum L. – porrulauk;
6) Allium sativum L. – küüslauk;
7) Allium schoenoprasum L. – murulauk;
8) Anthriscus cerefolium (L.) Hoffm. – aed-harakputk;
9) Apium graveolens L. – seller, juurseller;
10) Asparagus officinalis L. – spargel;
11) Beta vulgaris L. – punapeet, sealhulgas peet Cheltenham, lehtpeet;
12) Brassica oleracea L. – roheline spargelkapsas, lillkapsas, kähar lehtkapsas, rooskapsas, kähar peakapsas, valge peakapsas, punane peakapsas, nuikapsas;
13) Brassica rapa L. – pekingi lehtnaeris, naeris;
14) Capsicum annuum L. – harilik paprika;
15) Cichorium endivia L. – kähar endiiviasigur, sile endiiviasigur e eskariool;
16) Cichorium intybus L. – salatsigur, punasigur või itaalia sigur, tööstuslik sigur;
17) Citrullus lanatus (Thunb.) Matsum. et Nakai – harilik arbuus;
18) Cucumis melo L. – melon;
19) Cucumis sativus L. – harilik kurk, kornišon;
20) Cucurbita maxima Duchesne – suureviljaline kõrvits;
21) Cucurbita pepo L.– harilik kõrvits;
22) Cynara cardunculus L. – harilik artišokk, hispaania artišokk e kardi;
23) Daucus carota L. – aedporgand;
24) Foeniculum vulgare Mill. – harilik apteegitill;
25) Lactuca sativa L.– aedsalat;
26) Solanum lycopersicum L. – harilik tomat;
27) Petroselinum crispum (Mill.) Nymanex A. W. Hill – aedpetersell;
28) Phaseolus coccineus L. – õisuba;
29) Phaseolus vulgaris L.– põõsasuba, lattuba;
30) Pisum sativum L. (partim) – kortsteraline hernes, siledateraline hernes, suhkruhernes;
31) Raphanus sativus L. – redis, must rõigas;
32) Rheum rhabarbarum L. – kurdlehine rabarber;
33) Scorzonera hispanica L. – aed-mustjuur;
34) Solanum melongena L. – baklažaan;
35) Spinacia oleracea L. – aedspinat;
36) Valerianella locusta (L.) Laterr. – põldkännak;
37) Vicia faba L. (partim) – põlduba;
38) Zea mays L. (partim) – suhkrumais, lõhenev mais.
[RTL 2007, 52, 951 - jõust. 01.07.2007]
§ 3. Köögiviljakultuuride seemne kategooriad ja nende tähistused
2) on ette nähtud eliitseemne või sertifitseeritud seemne tootmiseks;
(3) Sertifitseeritud seemne kategooria seeme tähistusega C või Z on seeme, mis:
1) on toodetud eliitseemnest või sordi omaniku või säilitaja kirjalikul taotlusel supereliitseemnest, mis vastab supereliitseemne kohta kehtestatud põldtunnustamise ja kvaliteedi nõuetele;
2) on ette nähtud köögivilja tootmiseks;
4) on sertifitseeritud;
5) kuulub Põllumajandusameti poolt järelkontrolli katsetes sordiehtsuse ja -puhtuse kontrollimisele.
(4) Standardseemne tähistusega ST on §-s 2 nimetatud köögiviljakultuuride liikide, välja arvatud tööstusliku siguri (Cichorium intybus L.) seeme, mis:
3) vastab standardseemne kohta kehtestatud nõuetele;
4) kuulub Põllumajandusameti poolt järelkontrolli katsetes sordiehtsuse ja -puhtuse pistelisele kontrollimisele.
(5) Säilitussordi seeme tähistusega GR on §-s 2 nimetatud köögiviljakultuuride liikide seeme, mis:
3) on ette nähtud säilitussordi standardseemne ja köögivilja tootmiseks;
5) on sertifitseeritud;
6) kuulub Põllumajandusameti poolt järelkontrolli katsetes sordiehtsuse ja -puhtuse pistelisele kontrollimisele.
(6) Säilitussordi standardseeme tähistusega GRST on §-s 2 nimetatud köögiviljakultuuride liikide, välja arvatud tööstusliku siguri (Cichorium intybus L.) seeme, mis:
3) on ette nähtud köögivilja tootmiseks;
4) vastab säilitussordi standardseemne kohta kehtestatud nõuetele;
5) on kontrollitud tootja poolt;
(7) Eritingimustes kasvatamiseks aretatud sordi seeme tähistusega GRERI on §-s 2 nimetatud köögiviljakultuuride liikide seeme, mis:
4) vastab eritingimustes kasvatamiseks aretatud sordi seemne kohta kehtestatud nõuetele;
3. peatükk KÖÖGIVILJAKULTUURI SEEMNE TOOTMISE JA SERTIFITSEERIMISE NÕUDED
§ 4. Köögiviljakultuuride seemne kvaliteedinõuded
(1) Köögiviljakultuuride seemne kvaliteedinõuded seemnepartiide kohta on toodud lisas 1. Köögiviljakultuuride säilitussordi seemne, säilitussordi standardseemne ja eritingimustes kasvatamiseks aretatud sordi seeme ning «Taimede paljundamise ja sordikaitse seaduse» § 32 alusel tootmiskatse tegemiseks turustatava köögiviljakultuuri seeme peab vastama lisas 1 nimetatud köögiviljakultuuride seemne kvaliteedinõuetele.
(11) Köögiviljakultuuride säilitussordi seemne, säilitussordi standardseemne ja eritingimustes kasvatamiseks aretatud sordi seemne minimaalne sordipuhtus on 90%.
(2) Liblikõieliste taimede seemnepartii ei tohi sisaldada järgmisi taimekahjustajaid:
1) Acanthoscelides obtectus Sag.;
2) Bruchus affinis Froel.;
3) Bruchus atomarius L.;
4) Bruchus pisorum L. – herne-teramardikas;
5) Bruchus rufimanus Boh. – punajalgne teramardikas.
(3) Seemnepartii ei tohi sisaldada lesta (Acarina).
(4) Maisi (Zea mays L.) suhkrumaisi sortide, mis on eriti suure suhkrusisaldusega, idanevuse nõuet vähendatakse 75%-ni puhtast seemnest. Ametlikule etiketile või tarnija dokumendile märgitakse «minimaalne idanevus 80%».
Köögiviljakultuuride seemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne tootmise korral peab välistama toodetava seemne segunemise mis tahes viisil naabruses asuvalt seemnepõllult pärit seemnega.
§ 6. Standardseemne tootmise nõuded
(1) Köögiviljakultuuride standardseemne tootmise korraldab sordi omanik, esindaja või säilitaja.
(2) Köögiviljakultuuride standardseemne liigi- ja sordiehtsust ning -puhtust kontrollib põldtunnustamise käigus sordi omanik, esindaja või säilitaja ning säilitab andmeid nende kohta vähemalt kolm aastat.
(3) Standardseemne tootja:
1) peab arvestust toodetud standardseemne partiide üle ning säilitab seda arvestust vähemalt kolme aasta jooksul;
2) võtab seemneproovi igast toodetud standardseemne partiist ning säilitab neid proove vähemalt kahe aasta jooksul.
§ 61. Säilitussordi standardseemne ja eritingimustes kasvatamiseks aretatud sordi seemne tootmise nõuded
(1) Säilitussordi standardseemne ja eritingimustes kasvatamiseks aretatud sordi seemne tootmise korraldab tootja.
(2) Tootja kontrollib säilitussordi standardseemne ja eritingimustes kasvatamiseks aretatud sordi seemne liigi- ja sordiehtsust ning sordipuhtust ning säilitab andmeid nende kohta vähemalt kolm aastat.
(3) Säilitussordi standardseemne ja eritingimustes kasvatamiseks aretatud sordi seemne kvaliteedinõuetele vastavuse kontrollimiseks korraldab tootja:
1) seemnepartiist seemneproovi võtmise;
2) seemneproovi analüüsimise Rahvusvahelise Seemnekontrolli Assotsiatsiooni (edaspidi ISTA) akrediteeritud laboratooriumis.
(4) Säilitussordi standardseemne ja eritingimustes kasvatamiseks aretatud sordi seemne tootja:
1) peab arvestust toodetud seemnepartiide üle ning säilitab seda arvestust vähemalt kolm aastat;
2) säilitab igast toodetud seemnepartiist võetud seemneproovi vähemalt kaks aastat.
(1) Köögiviljakultuuride seemnete tootmise korral peavad taimed olema kaitstud võõrtolmlemise eest.
(3) Köögiviljakultuuride supereliit- ja eliitseemne ning sertifitseeritud seemne tootmise korral on väikseim vahemaa seemnepõllu ja naabruses asuva teise sordi või sama kategooria seemne sordipuhtuse nõuetele mittevastavate taimedega põllu vahel järgmine:
Sertifitseeritud ja standardseeme
1) Beta liigid
perekond Beta alamliigi külvist
sama alamliigi erinevasse sortide gruppi kuuluva sordi seemnepõllust
sama alamliigi samasse sortide gruppi kuuluva sordi seemnepõllust
2) Brassica liigid
soovimatu võõrtolmemise allikast
võõrtolmlemise allikast, mis võib risttolmlemise tulemusel ristuda Brassica liikidega
3) harilik sigur (Cichorium intybus L. )
teisest sama perekonna liigi või alamliigi sordi seemnepõllust
teisest hariliku siguri sordi seemnepõllust
4) teisest risttolmleja köögiviljakultuuri liigi
seemnepõllust, mis võõrtolmlemise tõttu võib põhjustada kasvatatava sordi kvaliteedi alanemise
võõrtolmlemise allikast, mis võib risttolmlemise tulemusel ristuda teiste liikide sortidega
5) [Kehtetu – RT I 05.01.2011, 2 – jõust. 08.01.2011]
(1) Põllumajandusamet sertifitseerib köögiviljakultuuride seemne rahvusvaheliste nõuete kohaselt. Köögiviljakultuuride seemne sertifitseerimiseks tehakse põldtunnustamine ning korraldatakse proovide analüüsimine ja järelkontrolli põldkatsed.
(2) Köögiviljakultuuride seemne sertifitseerimiseks esitab taotluse sordi omanik, esindaja või säilitaja 15. maiks Põllumajandusametile.
(4) Köögiviljakultuuride supereliit- ja eliitseemne tootmise korral peab taimik olema kasvuperioodil põldtunnustatud vähemalt üks kord.
(5) Sertifitseeritud seemne tootmise korral peab taimik olema kasvuperioodil põldtunnustatud vähemalt üks kord. Vähemalt 20% sertifitseeritud seemne seemnepõldudest peab olema põldtunnustanud Põllumajandusamet.
(6) Sertifitseerimise nõuetele vastava köögiviljakultuuride seemnepartii kohta väljastab Põllumajandusamet põldtunnustamise, laboratoorse analüüsi ja järelkontrolli põldkatsete tulemusi arvestades lisas 2 toodud vormi kohase seemnetunnistuse ning nõuetekohased etiketid või määrab trükkida lubatud etikettide arvu.
(1) Säilitussordi seemne sertifitseerimise nõuetekohasuse tagamiseks korraldab tootja säilitussordi seemne liigi- ja sordiehtsuse ning sordipuhtuse nõuetele vastavuse ning kvaliteedinõuetele vastavuse kontrolli.
(2) Säilitussordi seemne tootja esitab sertifitseeritavast säilitussordi seemne partiist proovi võtmiseks taotluse Põllumajandusametile.
(3) Tootja märgistab ja sulgeb sertifitseerimise nõuetele vastava säilitussordi seemne partii, arvestades säilitussordi seemne liigi- ja sordiehtsuse ning sordipuhtuse nõuetekohasust ja laboratoorse analüüsi tulemusi.
(3) Seemnepõllul ei tohi esineda eelkultuurist pärit taimi, mille seemet on kasvava liigi ja sordi seemnest laborikatse käigus raske eraldada, samuti umbrohu taimi või teiste liikide taimi määral, mis võib mõjutada kasvava taimiku liigiehtsust ja -puhtust ning sordiehtsust ja -puhtust, või määral, mis takistab põldtunnustamist.
(4) Taimekahjustajaid võib seemnepõllul esineda võimalikult vähe. Seemne kvaliteeti vähendavate taimekahjustajate leviku hindamisel kontrollitakse taimekahjustaja esinemist seemnepõllul visuaalselt.
§ 10. Sordiehtsuse ja -puhtuse nõuded
(1) Sertifitseeritav seeme peab olema piisavalt sordiehtne ja -puhas, sisearetusliini seeme peab oma omadustelt olema piisavalt sordiehtne ja -puhas.
(2) Sisearetusliini taim on sordiehtne ja -puhas, kui kasvava taime välistunnused vastavad sordikirjeldusele.
(4) Sordiehtsust kontrollides võrdleb põldtunnustaja kasvavate taimede välistunnuseid sordikirjeldusega.
(5) Sordipuhtust kontrollitakse järelkontrolli põldkatsete käigus.
(6) Standardseemne pistelise järelkontrolli katse tegemise korraldab Põllumajandusamet.
(7) Sertifitseeritud seemne, standardseemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne järelkontrolli põldkatse tegemiseks võtab proovi Põllumajandusamet või volitatud seemneproovi võtja.
(8) Säilitussordi seemne, säilitussordi standardseemne ja eritingimustes kasvatamiseks aretatud sordi seemne sordipuhtus on vähemalt 90%.
(1) Põllumajandusamet või volitatud seemneproovi võtja võtab müügikonditsiooni viidud seemnepartiist rahvusvaheliselt kehtestatud metoodika kohaselt seemneproovi köögiviljaseemne kvaliteedi määramiseks ja sulgeb sertifitseeritava seemnepartii müügipakendi või konteineri Põllumajandusameti turvakleebise või plommiga. Seemnepartii omanik tagab metoodikakohaseks proovi võtmiseks juurdepääsu pakendile või konteinerile.
(11) Automaatse proovivõtmisseadmega sertifitseeritavast seemnepartiist seemneproovi võtmine toimub Põllumajandusameti järelevalve all. Automaatse proovivõtmisseadme peab olema nõuetekohaseks tunnistanud ISTA akrediteeritud laboratoorium.
(3) Seemnepartii maksimaalne lubatud kaal ja võetava seemneproovi suurus on kehtestatud lisas 3. Seemnepartii maksimaalne lubatud kaal võib olla kuni 5% lubatust suurem.
(4) Hübriidsordi puhul võib seemneproovi minimaalset kaalu vähendada veerandini kehtestatud kaalust. Sellisel juhul peab seemneproov kaaluma vähemalt 5 grammi ja koosnema vähemalt 400 seemnest.
§ 12. Seemne kvaliteeti vähendavad taimekahjustajad
Seemne kvaliteeti vähendavaid taimekahjustajaid, sh laokahjureid, võib seemneproovis esineda võimalikult vähe.
§ 13. Sertifitseeritava köögiviljaseemne nõuded
(1) Sertifitseeritakse köögiviljaseeme, mis on liigi- ja sordiehtne ning liigi- ja sordipuhas, on läbinud järelkontrolli põldkatsed ning vastab kvaliteedi, sealhulgas põlvnemise ning taimetervise nõuetele.
3) on tootjariigis tehtud põldtunnustamise käigus tunnistatud selle kategooria seemne kohta kehtestatud nõuete kohaseks ning selle pakend on märgistatud nõuetekohase etiketiga ja seemnepartii on varustatud nõuetekohase saatedokumendiga.
4. peatükk KÖÖGIVILJAKULTUURIDE SEEMNE PAKENDAMINE
(1) Köögiviljakultuuride supereliit-, eliit- ja sertifitseeritud seemne müügipakendi, välja arvatud EL väikepakendi ja ühekordselt suletava pakendi sulgemiskoht peab olema pitseeritud Põllumajandusameti plommi või turvakleebisega või peab pakend sulgemiskohal olema läbi õmmeldud etiketiga. Müügipakend peab olema suletud selliselt, et seda ei oleks võimalik avada ilma pitseeringut (plommi, turvakleebist), etiketti või pakendit rikkumata.
(11) Säilitussordi, säilitussordi standardseemne ja eritingimustes kasvatamiseks aretatud sordi seemne müügipakendi sulgemiskoha pitseerib tootja. Müügipakend peab olema suletud selliselt, et seda ei oleks võimalik avada ilma plommi, turvakleebist, etiketti või pakendit rikkumata.
(2) Köögiviljakultuuride seemne EL väikepakend (edaspidi EL väikepakend) on pakend, mis sisaldab kuni:
1) 5 kg kaunviljade seemneid;
2) 500 g hariliku sibula, aed-harakputke, spargli, lehtpeedi, punapeedi, naeri, hariliku arbuusi, suureviljalise kõrvitsa, hariliku kõrvitsa, aedporgandi, redise, aed-mustjuure, aedspinati või põldkännaku seemneid;
3) 100 g muude köögiviljakultuuride liikide seemneid.
(21) Eritingimustes kasvatamiseks aretatud sordi seemne EL väikepakend on müügipakend, mis sisaldab kuni:
1) 250 grammi õisoa, põõsasoa, lattoa, kortsteralise herne, siledateralise herne, suhkruherne, põldoa, aedspinati, suhkrumaisi või lõheneva maisi seemneid;
2) 25 grammi pesasibula, hariliku sibula, värtensibula, talisibula, porrulaugu, küüslaugu, aed-harakputke, punapeedi, sh Cheltenhami peedi, lehtpeedi ehk mangoldi, pekingi lehtnaeri, naeri, hariliku kurgi, kornišoni, suureviljalise kõrvitsa, hariliku kõrvitsa, aedporgandi, aedsalati, aedpeterselli, redise, musta rõika, aed-mustjuure või põldkännaku seemneid;
3) kuni 5 grammi murulaugu, aedselleri, juurselleri, spargli, kähara lehtkapsa, lillkapsa, rohelise spargelkapsa, rooskapsa, kähara peakapsa, valge peakapsa, punase peakapsa, nuikapsa, hariliku paprika, kähara endiiviasiguri, sileda endiiviasiguri ehk eskariooli, salatsiguri, punasiguri, itaalia siguri, tööstusliku siguri, hariliku arbuusi, meloni, harilik artišoki, hispaania artišoki ehk kardi, hariliku tomati, hariliku apteegitilli, kurdlehise rabarberi või baklažaani seemneid.
(3) Standardseemne müügipakend, EL väikepakend või neid sisaldav konteiner ja sertifitseeritud seemne EL väikepakend või neid sisaldav konteiner peab olema suletud selliselt, et seda ei oleks võimalik avada plommi, turvakleebist, etiketti või pakendit rikkumata. Kui konteiner või müügipakend märgistatakse kleepetiketiga, võib sellega pitseerida konteineri või pakendi sulgemiskoha.
(4) Standardseemne müügipakend, välja arvatud EL väikepakend, või neid sisaldav konteiner peab olema varustatud pakendamise eest vastutavat isikut identifitseeriva plommi või märgisega.
(5) Pakendatud ja märgistatud seemne müügipakendit, välja arvatud standardseemne, standardseemne EL väikepakendit, säilitussordi seemne, säilitussordi standardseemne ja eritingimustes kasvatamiseks aretatud sordi seemne pakendit võib avada ja uuesti sulgeda üksnes Põllumajandusameti või volitatud seemneproovi võtja järelevalve all, kui sellises müügipakendis olevat seemet kavatsetakse pärast uuesti sulgemist turustada. Sellisel juhul peavad pakendi uuesti sulgemise kuupäev ja sõnad «Põllumajandusamet» olema märgitud etiketile.
(6) Pakendaja peab arvestust automaatse proovivõtmisseadme kasutamise ja hooldamise kohta ning dokumenteerib ja säilitab järgmised andmed:
(7) Pakendaja peab arvestust etikettide trükkimise kohta, säilitades iga partii kohta ühe trükitud etiketi ja kõik trükitud kasutamata või rikutud etiketid, ning dokumenteerib ja säilitab etikettide trükkimise kohta järgmised andmed:
§ 16. Nõuded standardseemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne pakendajale
(1) Standardseemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne pakendamise korral määrab pakendamisloa omanik pakendamise eest vastutava isiku ning teavitab sellest Põllumajandusametit.
(2) Standardseemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne pakendamise eest vastutav isik:
1) teavitab Põllumajandusametit pakendamise alustamise ja lõpetamise kuupäevadest;
2) peab arvestust standardseemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne partiide pakendamise üle ning säilitab seda arvestust vähemalt kolm aastat;
3) võtab seemneproovi igast pakendatud standardseemne, säilitussordi seemne, säilitussordi standardseemne ja eritingimustes kasvatamiseks aretatud sordi seemne partiist ning säilitab neid proove vähemalt kaks aastat.
(1) Nõuetekohane etikett kinnitatakse Põllumajandusameti järelevalve all mis tahes kategooria sertifitseeritud seemne müügipakendi, välja arvatud sertifitseeritud seemne EL väikepakendi välisküljele või läbipaistva pakendi sisse selliselt, et etikett oleks loetav. Kasutada võib isekleepuvat etiketti.
(11) Nõuetekohase säilitussordi seemne, säilitussordi standardseemne ja eritingimustes kasvatamiseks aretatud sordi seemne tootja etiketi kinnitab pakendaja müügipakendi välisküljele või läbipaistva müügipakendi sisse selliselt, et etikett oleks loetav. Kasutada võib isekleepuvat etiketti.
(2) Köögiviljaseemne müügipakendi etiketil ettenähtud teabe trükkimisel müügipakendile trükitakse teave kustumatult otse pakendile. Teabele lisab Põllumajandusamet sertifitseeritud seemnepartii numbri.
(3) Sertifitseeritud seemne väikepakendi ja standardseemne pakendi välisküljele kinnitab tootja etiketi pakendaja. Tootja etikett peab olema etiketist selgelt eristatav.
(4) Enne etiketi trükkimist teavitab tootja Põllumajandusametit vajaminevate etikettide arvust.
(1) Etiketi, välja arvatud EL väikepakendi etiketi minimaalne suurus on 110×67 mm.
(2) Supereliitseeme etikett, kaasa arvatud EL väikepakendi etikett, on valget värvi violetse diagonaalse triibuga, eliitseemne etikett, kaasa arvatud EL väikepakendi etikett, on valget värvi, sertifitseeritud seemne etikett, kaasa arvatud väikepakendi etikett, on sinist värvi, standardseemne tootja etikett, kaasa arvatud väikepakendi tootja etikett, on tumekollast värvi, teises liikmesriigis või samaväärseks tunnistatud riigis toodetud lõpuni sertifitseerimata seemne etikett on halli värvi ning “Taimede paljundamise ja sordikaitse seaduse“ § 32 alusel tootmiskatse tegemiseks turustatava seemne tootja etikett on oranži värvi.
(3) Lõikes 2 sätestatud nõuet standardseemne tootja etiketi värvi kohta ei kohaldata lõpptarbijale turustamiseks mõeldud pildiga EL väikepakendi suhtes, mille etiketil ettenähtud teave on trükitud otse pakendile.
(4) Kasutatav etiketi materjal peab olema rebenematu ning etiketile trükitud kirjed peavad olema kustumatud.
§ 19. Etiketile märgitav teave
(1) Eliit- ja sertifitseeritud seemne, välja arvatud sertifitseeritud seemne EL väikepakendi etiketile märgitakse:
1) sõnad «EL nõuded ja standardid» või «EC rules and standards»;
11) selle koostisosa nimi, mille all ta on registreeritud, koos viitega või ilma viiteta lõppsordile, kui Euroopa Liidu köögiviljakultuuride ühisesse sordilehte on registreeritud sisearetusliin või hübriidsort. Sisearetusliini ja hübriidsordi puhul, mis on ette nähtud kasutamiseks lõppsordi koostisosana, peab etiketil olema märgitud sõna «Koostisosa»;
12) sisearetusliini või hübriidsordi puhul muudel juhtudel selle koostisosa nimi, mille eliitseemnega on tegemist. Nimi võib olla antud koodina koos viitega lõppsordile ja koos viitega või ilma viiteta selle kohta, kas tegemist on isas- või emaskoostisosaga. Samuti peab etiketil olema märge «Koostisosa»;
13) sisearetusliini või hübriidsordi sertifitseeritud seemne puhul peab etiketil olema märgitud selle sordi nimi, mille seemnega on tegemist, ning sõna «Hübriidsort»;
14) idanevuse uue kontrolli korral sertifitseerimisasutuse nimi ja liikmesriigi nimi või selle tähis, proovi analüüsimise kuu ja aasta, märgituna «Analüüs on tehtud ... (kuu ja aasta)». Selle teabe võib kleeppaberil lisada etiketi juurde;
15) [Kehtetu – RTL 2007, 24, 429 - jõust. 25.03.2007]
16) Eestis pakendatud seemne puhul seemne puhtus, idanevus, 1000 tera mass ja taimetervise registri number.
(2) Supereliitseemne etiketile märgitakse lõike 1 punktides 2–7 ja Eestis pakendatud seemne puhul ka lõike 1 punktides 9–11 ning 14 ja 16 sätestatud teave ning sertifitseeritud seemne kategooriale eelnevate põlvkondade arv.
§ 20. EL väikepakendi etiketile märgitav teave
(1) Sertifitseeritud seemne EL väikepakendi tootja etiketile märgitakse:
1) sõnad «EL nõuded ja standardid või «EC rules and standards»;
3) pitseerimise kuu ja aasta, märgituna «pitseeritud ... (kuu ja aasta)» või viimase idanevuse määramise aasta. Võib märkida turustamise lõpptähtpäeva;
6) seemne kategooria: sertifitseeritud seeme («C»või «Z»);
7) sertifitseeritud seemne puhul viitenumber sertifitseeritud seemnepartii kindlaksmääramiseks;
9) dražeerimisainete, granuleeritud pestitsiidide või muude tahkete lisandite kasutamise korral lisandi laad ning ligikaudne seemnete puhaskaalu ja kogukaalu vaheline suhe, välja arvatud kuni 500-grammise väikepakendi puhul.
(2) Standardseemne tootja etiketile märgitakse:
3) pitseerimise kuu ja aasta, märgituna «pitseeritud ... (kuu ja aasta)» või viimase idanevuse määramise aasta. Võib märkida turustamisaja lõpu;
6) seemne kategooria: standardseeme ja selle lühend «ST»;
7) märgistamise eest vastutava isiku antud partiinumber;
9) dražeerimisainete, granuleeritud pestitsiidide või muude tahkete lisandite kasutamise korral ligikaudne seemnete puhaskaalu ja kogukaalu vaheline suhe, välja arvatud kuni 500-grammise väikepakendi puhul.
(3) Säilitussordi ja säilitussordi standardseemne tootja etiketile märgitakse:
2) etiketi paigaldamise eest vastutava pakendaja ärinimi ja aadress või tunnusmärk;
3) müügipakendi pitseerimise kuu ja aasta, märgituna “Pitseeritud ... (kuu ja aasta)” või viimase seemneproovi võtmise kuu ja aasta, märgituna “Proov võetud ... (kuu ja aasta)”;
6) sõnad “Säilitussordi sertifitseeritud seeme” või “Säilitussordi standardseeme”;
11) granuleeritud pestitsiidide, puhtimisainete või muude tahkete lisandite kasutamise korral keemilise töötluse või lisandi laad ning ligikaudne seemnete puhaskaalu ja kogukaalu vaheline suhe.
(4) Eritingimustes kasvatamiseks aretatud sordi seemne tootja etiketile märgitakse:
1) sõnad “EL nõuded ja standardid” või “EC rules and standards”;
6) sõnad “Sort, mis on aretatud eritingimustes kasvamiseks”;
(5) Seemnesegu EL väikepakendi tootja etiketile märgitakse:
1) sõnad “EL nõuded ja standardid“ või “EU rules and standards“;
3) märgistamise eest vastutava isiku antud partiinumber;
4) pakendi sulgemise aasta, märgituna “Suletud... (aasta)“ või idanevuse analüüsi proovi võtmise aasta, märgituna “Proov võetud... (aasta)“ või märge “Kasutada (parim) enne…(kuupäev)”;
5) sõnad “….(liiginimetus) sortide segu”;
6) sordinimi;
7) andmed segu koostise kohta, väljendatuna netomassi või seemnete arvu suhtena;
9) dražeerimisainete, granuleeritud pestitsiidide või muude tahkete lisandite kasutamise korral lisandi laad ning ligikaudne seemnete puhaskaalu ja kogukaalu vaheline suhe.
(6) “Taimede paljundamise ja sordikaitse seaduse“ § 32 alusel tootmiskatse tegemiseks turustatava seemne tootja etiketile märgitakse:
1) seemnepartii number;
2) pakendi sulgemise kuu ja aasta;
3) liiginimi ladina ja eesti keeles;
4) aretusnumber, sordinime ettepanek või kinnitatud sordinimi ning sordi sordilehte võtmiseks esitatud taotluse number selle olemasolu korral;
5) sõnad “Sort ei ole sordilehte võetud”;
6) sõnad “Ainult tootmiskatseteks“;
7) geneetiliselt muundatud sordi puhul sõnad “Geneetiliselt muundatud sort“;
10) Eestis pakendatud seemne puhul andmed seemne puhtuse ja idanevuse kohta, 1000 tera mass ning taimetervise registri number.
Ühendusevälisest riigist imporditud üle kahekilogrammise seemnekoguse turustamisel märgitakse etiketile või tootja dokumendile:
1) liiginimi ladina ja eesti keeles (võib esitada lühendatult ja ilma autorite nimedeta);
1) põldtunnustamise eest vastutava pädeva asutuse nimi ja liikmesriigi nimi või selle tähis;
(2) Teises liikmesriigis või samaväärseks tunnistatud riigis toodetud lõpuni sertifitseerimata seemne saatedokumendiks on põldtunnustamist tõendav dokument, millele märgitakse:
1) dokumendi väljastanud pädeva asutuse nimi ja liikmesriigi nimi või selle tähis;
9) laboratoorse eelanalüüsi andmed, kui see on nõutud;
10) sertifitseerimisasutuse tõend selle kohta, et põldtunnustamise nõuded on täidetud.
(1) Supereliit-, eliit- ja sertifitseeritud köögiviljaseemne partii etikett kehtib kaks aastat müügipakendi sulgemise kuupäevast alates.
(2) Köögiviljaviljaseemne sertifitseerimist tõendavaks dokumendiks oleva etiketi kehtivusaega võib seemnepartii omaniku taotlusel pikendada.
(3) Etiketi kehtivusaja pikendamiseks kontrollitakse köögiviljaseemne idanevust, võttes selleks seemne idanevuse kordusproovi.
(4) Kui seemnepartii on sertifitseeritud seemne idanevuse kohta kehtestatud nõuete kohane, pikendatakse etiketi kehtivust kahe aasta võrra. Etiketile tehakse selle kohta § 19 lõike 1 punkti 14 kohane märge.
5. peatükk KÖÖGIVILJAKULTUURIDE SEEMNE TURUSTAMINE
(1) Turustada on lubatud sordilehte või Euroopa Liidu ühtsesse köögiviljakultuuride sordilehte võetud sordi sertifitseeritud ja nõuetele vastavat seemet või õigusaktis sätestatud juhul nõuetele mittevastavat seemet või kvaliteedinõuetele vastavat standardseemet.
(2) Tööstusliku siguri (Cichorium intybus L.) seemet on lubatud turustada üksnes sertifitseeritud seemnena.
(3) Turustatav seeme peab olema nõuetekohaselt pakendatud ning pakend peab olema nõuetekohaselt märgistatud.
(31) Paragrahvi 13 lõikes 4 nimetatud idanevuse nõuetele mittevastavat supereliit- või eliitseemet on lubatud turustada, kui selle etiketile on märgitud andmed seemne tegeliku idanevuse kohta või kui turustaja varustab müügipakendi etiketiga, millele on märgitud partii number, turustaja nimi ja aadress ning andmed seemne idanevuse kohta.
(4) Lõpuni sertifitseerimata seemnepartii varustatakse § 18 lõikes 2 kehtestatud värvi ning §-s 22 nimetatud etiketiga ja põldtunnustamist tõendava dokumendiga.
(5) Säilitussordi seemet ja säilitussordi standardseemet turustatakse lisas 5 nimetatud koguses.
(6) Eritingimustes kasvatamiseks aretatud sordi seemet turustatakse üksnes § 14 lõike 21 alusel kehtestatud EL väikepakendis.
(7) Paragrahvis 2 nimetatud köögiviljakultuuride sama liigi erinevate sortide seemnesegu võib turustada üksnes juhul, kui seemnesegu iga koostisosa vastab standardseemne kohta kehtestatud kvaliteedinõuetele, seemnesegu on pakendatud § 14 lõike 2 alusel kehtestatud EL väikepakendisse, on suletud § 14 lõike 3 ja märgistatud § 17 kohaselt.
§ 25. Volitatud põldtunnustaja ja volitatud seemneproovi võtja järelkontrolli sagedus ja ulatus
7. peatükk RAKENDUSSÄTED
(1) Enne 1. maid 2006. aastal kehtinud nõuete kohaselt märgistatud köögiviljakultuuride seemne pakendatud seemet võib turustada kuni kauba lõppemiseni.
(2) Määrust rakendatakse tagasiulatuvalt alates 1. maist 2006. aastal.
(3) Enne 25. märtsi 2007. aastal kehtinud nõuete kohaselt märgistatud köögiviljakultuuride seemne pakendatud seemet võib turustada kuni etiketi kehtivusaja lõpuni.
(4) Hariliku tomati seemet, mille etiketil või pakendil on märgitud ladinakeelne liiginimi Lycopersicon esculentum Mill., võib turustada kuni etiketi kehtivusaja lõpuni või kuni sellele märgitud turustamise lõpptähtpäevani või kuni pakendite või pakendatud seemne lõppemiseni.
1 Nõukogu direktiiv 2002/55/EÜ köögiviljaseemne turustamise kohta (EÜT L 193, 20.07.2002, lk 33–59), muudetud direktiiviga 2003/61/EÜ (EÜT L 165, 03.07.2003, lk 23–28), 2004/117/EÜ (ELT L 14, 18.01.2005, lk 18–33), määrusega (EÜ) nr 1829/2003 (ELT L 268, 18.10.2003, lk 1–23), komisjoni direktiiviga 2006/124/EÜ (ELT L 339, 06.12.2006, lk 12–15), 2009/74/EÜ (ELT L 166, 27.06.2009, lk 40–70), 2013/45/EL (ELT L 213, 08.08.2013, lk 20–21); komisjoni direktiiv 2009/145/EÜ, millega sätestatakse teatavad erandid traditsiooniliselt teatavates paikkondades ja piirkondades kasvatatud ja geneetilisest erosioonist ohustatud köögivilja rahvaselektsioonsortide ja -sortide ning selliste köögiviljasortide heakskiitmiseks, millel ei ole põllukultuuride tööstusliku tootmise puhul tegelikku väärtust, kuid mis on aretatud eritingimustes kasvamiseks, ning kõnealuste rahvaselektsioonsortide ja sortide seemnete turustamiseks (ELT L 312, 27.11.2009, lk 44–54), 2013/45/EL (ELT L 213, 08.08.2013, lk 20–21).
Lisa 1 Köögiviljakultuuride seemne kvaliteedinõuded
Lisa 2 Seemnetunnistuse sisu ja vormi nõuded
Lisa 3 Seemneproovi suurused
Lisa 4 Taotluse vorm pakendamisloa saamiseks
Lisa 5 Säilitussordi seemne ja säilitussordi standardseemne turustada lubatud kogused